**PODRŠKA ZA DIGITALNE CENTRE ZA INOVACIJE**

**Sufinanciranje nacionalnih Europskih digitalnih inovacijskih centara**

**(referentni broj Poziva EDIH-a[[1]](#footnote-1):** \_\_\_\_\_\_\_\_\_\_\_\_\_\_ **)**

**OBRAZAC 3.**

**IZJAVA PODNOSITELJA ZAHTJEVA O ISTINITOSTI PODATAKA I USKLAĐENOSTI S PROGRAMOM DODJELE DRŽAVNIH POTPORA ZA PROVEDBU AKTIVNOSTI EUROPSKIH DIGITALNIH INOVACIJSKIH CENTARA USMJERENIH NA PRUŽANJE USLUGA PODUZETNICIMA I UPUTAMA ZA POSTUPANJE I NAČIN KORIŠTENJA USLUGA EDIH-ova**

**Uputa za popunjavanje:**

U Izjavi je na odgovarajuća mjesta potrebno upisati tražene podatke sukladno traženju navedenom u zagradi. Podaci sadržani u ovoj Izjavi se ne smiju mijenjati. Izjavu potpisuje osoba ovlaštena za zastupanje Podnositelja zahtjeva i u digitalnom obliku (skenirano) s ostalim potrebnim obrascima dostavlja pružatelju usluge (EDIH-u).

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(upisati ime i prezime, adresu, OIB ovlaštene osobe Podnositelja Zahtjeva)*

dolje potpisani, kao osoba ovlaštena za zastupanje Podnositelja Zahtjeva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv, adresa, OIB Podnositelja Zahtjeva)*

potvrđujem da su podaci sadržani u

Zahtjevu za dodjelu državne potpore za usluge

(u daljnjem tekst: Zahtjev)

*(upisati naziv i vrstu usluge te naziv EDIH-a koji pruža tu uslugu; u slučaju davanja Izjave za više zatraženih usluga pod istim člankom Programa državnih potpora, potrebno ih je sve navesti)*

na temelju Programa dodjele državnih potpora za provedbu aktivnosti Europskih digitalnih inovacijskih centara usmjerenih na pružanje usluga poduzetnicima (u daljnjem tekstu: Program potpora) i Uputa za postupanje korištenje usluga EDIH-ova (u daljnjem tekstu: Upute za postupanje), **istiniti i točni**.

# Pod materijalnom i kaznenom odgovornošću izjavljujem da sam pročitao, razumio te da se slažem s uvjetima za dodjelu potpore navedenima u Programu potpora i Uputama za postupanje. Kao osoba ovlaštena za zastupanje Podnositelja Zahtjeva pod materijalnom i kaznenom odgovornošću izjavljujem da:

1. je Zahtjev podnesen sukladno načinu propisanom Programom potpora i Uputama za postupanje;
2. Zahtjev ispunjava sve uvjete utvrđene u Programu potpora;
3. Podnositelj Zahtjeva nije dostavio lažne informacije u sklopu Zahtjeva ;
4. Podnositelj Zahtjeva nije poduzetnik u teškoćama kako je definirano u članku 2., točki 18. Uredbe 651/2014.; ne primjenjuje na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 31. prosinca 2021. postali poduzetnici u teškoćama.
5. Podnositelj Zahtjeva ne podliježe neizvršenom zahtjevu za povrat prema odluci nadležnog tijela, odnosno nije u postupku povrata sredstava, kako je navedeno u članku 1. točki 4.a) Uredbe (EU) br. 651/2014, na temelju prethodne odluke Komisije kojom se potpora proglašava protuzakonitom i nespojivom s unutarnjim tržištem.
6. nad Podnositeljem Zahtjeva nije otvoren stečajni postupak, nije nesposoban za plaćanje ili prezadužen, nije u postupku likvidacije, njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti ili nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, te se ne nalazi u postupcima koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
7. Podnositelj Zahtjeva ima poslovni nastan u Republici Hrvatskoj, a ukoliko u trenutku podnošenja zahtjeva za potporu nema poslovni nastan u Republici Hrvatskoj, obvezuje se da će osnovati podružnicu ili se upisati u odgovarajući registar najkasnije do trenutka početka korištenja potpore;
8. Podnositelj Zahtjeva ili osoba ovlaštena po zakonu za zastupanje Podnositelja Zahtjeva (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:

* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);

1. Podnositelju Zahtjeva nije utvrđeno teško kršenje ugovora[[2]](#footnote-2) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU;
2. Podnositelj Zahtjeva ili osobe ovlaštene po zakonu za zastupanje nisu proglašene krivim zbog teškog profesionalnog propusta;
3. Podnositelj Zahtjeva nije u sukobu interesa[[3]](#footnote-3) u predmetnom postupku dodjele državne potpore;
4. Podnositelj Zahtjeva je izvršio dospjele isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima Republike Hrvatske kao države u kojoj je osnovan i u kojoj će se provoditi Odluka o dodijeli državne potpore. Smatra se prihvatljivim da Podnositelj Zahtjeva nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda;
5. Državna potpora se ne dodjeljuje za proizvodnju, preradu i stavljanje na tržište duhana i duhanskih proizvoda; kasinu i istovjetnim poduzećima, za proizvodnju i stavljanje na tržište uređaja za igre na sreću; za poslovanje nekretninama; financijskim djelatnostima i djelatnostima osiguranja; djelatnostima socijalne skrbi sa smještajem; za proizvodnju proizvoda i pružanje usluga koje su navedene u Uredbi o popisu robe vojne namjene, obrambenih proizvoda i nevojnih ubojnih sredstava (NN 6/18, 37/18, 63/19, 107/21);
6. provedba aktivnosti na Projektu nije započela prije predaje Zahtjeva sukladno uvjetima iz Programa potpora niti će završiti prije potpisa Odluke o dodijeli državne potpore;
7. Projekt je u skladu s horizontalnim EU i nacionalnim politikama o održivome razvoju, zaštiti okoliša, gospodarenju otpadom i zaštiti prirode te politikama ravnopravnosti spolova i nediskriminaciji, tj. Projekt mora barem biti neutralan u odnosu na njih;
8. Podnositelj Zahtjeva se obvezuje osigurati da traženom potporom ne prelazi prag za dodjelu odgovarajuće vrste potpore utvrđen člankom 4. i/ili člankom 28. Uredbe 651/2014;
9. Zahtjev se ne odnosi na potporu namijenjenu:
10. za djelatnosti povezane s izvozom u treće zemlje ili države članice, tj. za potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću;
11. davanju prednosti uporabi domaće robe u odnosu na uvezenu robu;
12. aktivnostima ili troškovima povezanima sa sektorima:
    * primarne poljoprivredne proizvodnje, uz sljedeće iznimke: regionalne potpore za ulaganje u najudaljenijim regijama, program regionalnih operativnih potpora, potpore za savjetodavne usluge u korist MSP-ova, potpore za rizično financiranje, potpore za istraživanje i razvoj, potpore za inovacije za MSP-ove, potpore za zaštitu okoliša, potpore za usavršavanje, potpore za radnike u nepovoljnom položaju i radnike s invaliditetom, potpore za projekte operativne skupine Europskog partnerstva za inovacije („EIP“) za produktivnost i održivost u poljoprivredi, potpore za projekte lokalnog razvoja pod vodstvom zajednice („CLLD“), potpore za projekte europske teritorijalne suradnje i potpore uključenih u financijske proizvode koji se podupiru iz fonda InvestEU;
    * ribarstva i akvakulture, kako je obuhvaćeno Uredbom (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str.1.), uz iznimku potpora za usavršavanje, potpora za pristup MSP-ova financiranju, potpora u području istraživanja i razvoja, potpora za inovacije za MSP-ove, potpora za radnike u nepovoljnom položaju i radnike s invaliditetom, regionalnih potpora za ulaganje u najudaljenijim regijama, programa regionalnih operativnih potpora, potpora za projekte operativne skupine Europskog partnerstva za inovacije („EIP”) za produktivnost i održivost u poljoprivredi, potpora za projekte lokalnog razvoja pod vodstvom zajednice („CLLD”), potpora za projekte europske teritorijalne suradnje i potpora uključenih u financijske proizvode koji se podupiru iz fonda InvestEU, osim za djelatnosti navedene u članku 1. stavku 1. Uredbe Komisije (EU) br. 717/2014 od 27. lipnja 2014. o primjeni članaka 107. i 108. UFEU na *de* minimis potpore u sektoru ribarstva i akvakulture (SL L 190, 28.6.2014., str.45.);
    * prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača, odnosno koje na tržište stavljaju predmetni poduzetnici;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. zatvaranju nekonkurentnih rudnika ugljena, kako je obuhvaćeno Odlukom Vijeća br. 2010/78/EU;
2. za kategorije regionalnih potpora kako je navedeno u članku 13. Uredbe br. 651/2014 (kako je izmijenjena Uredbama 2017/1084, 2020/972 i 2021/1237);
3. je Podnositelj Zahtjeva upoznat s mogućnošću odbijanja Zahtjeva za dodjelu državne potpore ako ne dostavi sve tražene podatke (uključujući sve propisane obrasce) ili dokumentaciju, te izjavljuje da će tijekom postupka dodjele bespovratnih sredstava na zahtjev Ministarstva gospodarstva i održivog razvoja i/ili Koordinatora EDIH-a dostaviti tražene podatke i svu potrebnu dokumentaciju;
4. je Podnositelj Zahtjeva upoznat s osnovnim ugovornim obvezama koje proizlaze iz Ugovora o dodjeli bespovratnih sredstava između EDIH-a i Europske komisije i Ugovora o potpori između EDIH-a i Ministarstva gospodarstva i održivog razvoja, kako su propisani Pozivom za dostavu Zahtjeva za korištenje usluga te ih prihvaća;
5. će Podnositelj Zahtjeva Ministarstvo gospodarstva i održivog razvoja (putem pružatelja usluge, odnosno EDIH-a) pravovremeno obavijestiti o svim izmjenama i/ili promjenama podataka navedenih u Zahtjevu koji mogu utjecati na Odluku o dodjeli bespovratnih sredstava;
6. sam suglasan da se podaci sadržani u Zahtjevu mogu obrađivati i pohranjivati u kompjuteriziranom sustavu za nadzor i informiranje;
7. sam suglasan da se naziv Projekta, iznos bespovratnih sredstava dodijeljenih Projektu i intenzitet potpore te kratki opis Projekta javno objavljuju na mrežnim stranicama programa financiranja i vezanih dionika;

Vezano za poštivanje pravila o državnim potporama, osobno i u ime Podnositelja Zahtjeva potvrđujem da:

* za predmetnu uslugu koja je predmet Zahtjeva, odnosno troškove koje usluga uključuje, nije primljena državna potpora ili potpora male vrijednosti, ili bilo koja potpora ili darovnica u bilo kojem obliku i iz bilo kojeg javnog izvora.

# Pod materijalnom i kaznenom odgovornošću, u svoje ime i u ime Podnositelja Zahtjeva potvrđujem da sam kao Podnositelj Zahtjeva i kao osoba ovlaštena za zastupanje Podnositelja Zahtjeva svjestan da će se u slučaju davanja lažne izjave ili lažnih podataka primijeniti odgovarajuće mjere u skladu s nacionalnim zakonodavstvom.

|  |  |  |
| --- | --- | --- |
| **Mjesto i datum**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **M.P.** | **Za Podnositelja Zahtjeva:**  *(ime i prezime te funkcija i potpis osobe ovlaštene za zastupanje Podnositelja Zahtjeva)*    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. *EDIH upisuje referentni broj Poziva. Referentni broj poziva se upisuje na način da se upiše akronim projekta (EDIHADRIA, EDIHJURK, CROBOHUB, AI4HEALTH), datum objave Poziva i referentni broj Poziva u tekućoj godini (npr. AI4HEALTH\_12/4/23\_1).* [↑](#footnote-ref-1)
2. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-2)
3. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046 [↑](#footnote-ref-3)